હિમાંશુ કૌશિક(TNN), અમદાવાદઃ નાનપણમાં સાંભળેલી ગુજરાતી વાર્તા તો તમને યાદ જ હશે કે ‘વાઘ આવ્યો રે વાઘ આવ્યો’ દર વખતે ખોટી બૂમો પાડીને ગામવાળાને દોડવતો છોકરો ત્યારે ફસાઈ જાય છે કે જ્યારે હકીકતમાં વાઘ આવી જાય છે. પરંતુ ગુજરાતના તાપી જિલ્લામાં આવેલ નિજહાર ગામ પાસે આશરે 30 વર્ષ બાદ પહેલીવાર ફરી એકવાર વાઘ જોવા મળ્યો છે. વર્ષો પહેલા આ વિસ્તારમાં વાઘ જોવા મળતા હતા પરંતુ ધીમે ધીમે તેમણે ગુજરાત મહારાષ્ટ્રની બોર્ડરનો આ વિસ્તાર છોડી દીધો હતો.